Pietų Tarava

Pietų Tarava () − Taravos atole esanti oficiali Kiribačio valstybės sostinė. Čia gyvena apie pusę šalies gyventojų – 63,4 tūkst. gyventojų (2020 m.). Tai atskirose salelėse esančių kelių kaimelių aglomeracija. Pietų Taravą sudaro Bairikis (faktinė sostinė), Bonrikis, Betijas ir Bikenibeu. Gyvenvietes jungia plentas, dalis jo eina pylimais per sąsiaurius tarp salelių. Išvystyta kopros gamyba, žvejyba, tunų apdorojimo pramonė. Dauguma gyventojų laiko kiaules.Travel to South Tarawa among towns and beautiful landscapes. 2015-07-03, Travel-tour-guide.com (tikrinta 2025-04-10).


Betijuje yra pagrindinis šalies uostas ir elektrinė, jūrų institutas, keletas valdžios įstaigų. Bairikyje yra pagrindinės valdžios įstaigos – parlamentas, vyriausybė, prezidento rezidencija, teismas. Bonrikyje yra viešbutis, švietimo ministerija, tarptautinis oro uostas. Bikenibeu įsikūręs oro uostas, gamtos resursų ministerija. Bonrikio ir Betijo salelės sujungtos damba.

 Istorija 

Pirmasis europietis, 1788 m. aprašęs Taravą, buvo Thomas Gilbert, Rytų Indijos bendrovės laivo „Charlotte“ kapitonas. 1911 m. čia atidarytas paštas.Tarawa Island. Kiribatitourism.gov.ki (tikrinta 2025-04-10). II pasaulinio karo metais čia vyko aršios kovos tarp japonų ir amerikiečių.Tarawa. Britannica.com (tikrinta 2025-04-10)

1979 m. Kiribatis paskelbė nepriklausomybę ir jo sostinė įsikūrė Pietų Taravos gyvenvietėje Bairikyje.Байрики. 4tyrizm.ru (tikrinta 2016-03-04). Ši gyvenvietė ir buvo laikoma oficialia šalies sostine, tačiau XXI a. pradžioje sostine imtas laikyti visa Pietų Tarava.

 Šaltiniai 

Kategorija:Kiribačio geografija
Kategorija:Sostinės